
தேவனுடைய உலகில் தீமை
நோக்கம்: கிறிஸ்தவர்கள் தேவபக்தியற்ற மக்களோடும் தீய சக்திகளோடும் இந்த உலகைப் பகிர்வதால் உறுதியாக நிற்கிறார்கள் என்று பிள்ளைகளுக்குக் கற்பிப்பது. ஒரு நாள் தேவனுடைய நீதியான ஆட்சி நிலைநாட்டப்பட்டு எல்லாத் தீமையும் அழிக்கப்படும்.
வேத வாசிப்பு: மத்தேயு 13:24-30, 36-43
மனப்பாட வசனம்: ஏசாயா 32:1 – “இதோ, ஒரு ராஜா நீதியாக ஆளுகைசெய்வார்; பிரபுக்கள் நியாயமாய் அரசாளுவார்கள்.”
தொடக்கப் புள்ளி
அலீமா ஒரு நகரத்தில் வாழ்ந்தாள். ஒரு நாள் விடுமுறையைக் கழிக்க கிராமத்திலுள்ள தன் உறவினர்களிடம் சென்றாள். அவர்களோடு வயலில் களை பிடுங்கச் சென்றாள். நகரத்தில் அவளுக்குத் தோட்டமே இல்லாததால் எது களை, எது நல்ல பயிர் என்று அவளுக்குத் தெரியாது. அவள் செய்வதை அவளுடைய சித்தி பார்த்தார். “ஐயோ, நிறுத்து, நிறுத்து அலீமா!” என்று கூவினார். “நீ களையோடு நல்ல செடிகளையும் பிடுங்குகிறாய்!”
பாடத்தின் முக்கிய குறிப்புகள்
1. நல்ல செடிகளையும் கெட்ட செடிகளையும் பற்றி இயேசு ஒரு கதை சொன்னார். ஒருவன் தன் வயலில் நல்ல விதையை விதைத்தான். இரவில் அவனுடைய எதிரிகள் வந்து நல்ல விதைகளுக்கிடையில் களைகளை விதைத்தார்கள் (மத் 13:24-25). படம் 6-ஐக் காட்டுங்கள்.
நல்ல விதையும் களைகளும் வளர்ந்தன (13:26). களைகளைக் கண்டபோது மனிதனின் ஊழியர்கள் வந்து அவனிடம் ஆலோசனை கேட்டனர். அறுப்புக் காலம் வரை வயலை அப்படியே விட்டுவிடச் சொன்னான் நில உரிமையாளன். செடிகள் முதிர்ந்தபோது எது களை, எது உணவாகப் பயன்படும் கோதுமை என்று எளிதில் காணலாம் (13:27-30).
2. இயேசுவின் சீடர்கள் வந்து அவர் கதையின் பொருள் என்ன என்று கேட்டனர். கதையிலுள்ள ஒவ்வொன்றும் எதைக் குறிக்கிறது என்று விவரியுங்கள் (13:37-39).
குறிப்பு: கதையில் வரும் களை, அறுவடைக்குச் சற்று முன்வரை நல்ல கோதுமையைப் போலவே வளர்ந்து தோன்றும் செடி. ஆனால் கோதுமை உண்ணத் தகுந்தது; இந்தக் களையோ விஷமுள்ளது.
3. தேவனுக்குக் கீழ்ப்படியாதவர்களும் தீயவனைப் பின்பற்றுகிறவர்களும் இருக்கும் உலகில் நாம் வாழ்கிறோம் என்பதை தம்மைப் பின்பற்றுகிறவர்கள் நினைவில் கொள்ள வேண்டும் என்று இயேசு விரும்புகிறார். தீமையைக் காணும் இடத்தில் கிறிஸ்தவர்கள் உறுதியாக நிற்க வேண்டும். இயேசுவின் நீதியான ஆட்சி தொடங்கி எல்லாத் தீமையும் அழிக்கப்படும் அந்த நாளுக்காக நாம் காத்திருக்கலாம்.
மனப்பாட வசனத்தைப் பதியவையுங்கள்.
கதைக்கு நம் பதில்
நாடு தற்போது அனுபவிக்கும் கஷ்டங்களின் நடுவே, தீமைக்கு முன் உறுதியாக நின்ற சூடானிய கிறிஸ்தவர்களைப் பற்றிப் பல கதைகள் உள்ளன. ஒன்றைக் கண்டுபிடித்து வகுப்புக்குச் சொல்லுங்கள்.
